ระเบียบการรถไฟแห่งประเทศไทยระเบียบการรถไฟแห่งประเทศไทยฉบับที่ ๒.๖ว่าด้วยการมอบอำนาจและโอนสิทธิการรับเงินในการจัดซื้อและจัดจ้างตามระเบียบการพัสดุพ.ศ. ๒๕๔๔ และระเบียบการจ้าง พ.ศ. ๒๕๔๔[๑] เพื่อให้การรับเงินในการจัดซื้อและจัดจ้างตามระเบียบการพัสดุ พ.ศ. ๒๕๔๔ และระเบียบการจ้าง พ.ศ. ๒๕๔๔สอดคล้องกับสภาวะเศรษฐกิจในปัจจุบัน อันยังประโยชน์แก่การรถไฟแห่งประเทศไทยและประชาชนที่เกี่ยวข้องโดยให้กำหนดเป็นเงื่อนไขไว้ในการประกวดราคา สอบราคา หรือวิธีพิเศษในสัญญา จัดซื้อจัดจ้างและในสัญญาอื่น ๆ ที่คู่สัญญามีสิทธิรับเงินตามสัญญาจากการรถไฟแห่งประเทศไทยและจัดหมวดหมู่เพื่อสะดวกแก่การปฏิบัติและอ้างอิงฉะนั้น อาศัยอำนาจตามความในมาตรา ๓๕ (๒)แห่งพระราชบัญญัติการรถไฟแห่งประเทศไทย พ.ศ. ๒๔๙๔จึงวางระเบียบเกี่ยวกับการมอบอำนาจและโอนสิทธิการรับเงินในการจัดซื้อและจัดจ้างตามระเบียบการพัสดุ พ.ศ. ๒๕๔๔ และระเบียบการจ้าง พ.ศ. ๒๕๔๔ ไว้ดังต่อไปนี้ข้อ ๑ ระเบียบนี้เรียกว่า ระเบียบการรถไฟแห่งประเทศไทยฉบับที่ ๒.๖ ว่าด้วยการมอบอำนาจและโอนสิทธิการรับเงินในการจัดซื้อและจัดจ้างตามระเบียบการพัสดุ พ.ศ. ๒๕๔๔และระเบียบการจ้าง พ.ศ. ๒๕๔๔ข้อ ๒ ให้ใช้ระเบียบนี้ตั้งแต่วันที่ ๑ มีนาคมพ.ศ. ๒๕๔๕ เป็นต้นไปข้อ ๓ ให้ยกเลิกระเบียบการฉบับที่ ๑๑๘ว่าด้วยการมอบอำนาจรับเงินการจัดซื้อและจัดจ้างตามระเบียบการพัสดุ พ.ศ. ๒๕๓๓และระเบียบการจ้าง พ.ศ. ๒๕๒๗ ลงวันที่ ๒๐ ธันวาคม ๒๕๒๗บรรดาระเบียบ คำสั่งใดในส่วนที่มีกำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ การมอบอำนาจให้รับเงิน(๑) การมอบอำนาจให้รับเงินหมายความว่าคู่สัญญาไม่สามารถมารับเงินจากการรถไฟแห่งประเทศไทยเองได้จึงได้มอบอำนาจให้ผู้อื่นมารับเงินแทน เงินที่รับไปจึงยังเป็นสิทธิของคู่สัญญาอยู่หาใช่เป็นสิทธิของผู้รับมอบอำนาจที่มารับเงินแทนไม่ ดังนั้นเช็คที่การรถไฟแห่งประเทศไทยสั่งจ่ายให้จึงระบุชื่อของคู่สัญญาเป็นผู้มีสิทธิรับเงินตามเช็คเท่านั้น ทั้งนี้ ผู้รับมอบอำนาจจะมอบอำนาจช่วงต่อไม่ได้(๒) การมอบอำนาจให้รับเงิน ให้กระทำได้เพียงครั้งเดียว เว้นแต่ในสัญญากำหนดให้จ่ายเงินเป็นงวดๆ ก็ให้มอบอำนาจให้รับเงินหลายครั้งได้เป็นงวด ๆ ไปข้อ ๕ การโอนสิทธิการรับเงิน(๑) การโอนสิทธิการรับเงิน หมายความว่าคู่สัญญาต้องการโอนสิทธิการรับเงินตามสัญญาให้กับสถาบันการเงินคู่สัญญาจึงหมดสิทธิในเงินที่โอนไปดังกล่าว ดังนั้นเช็คที่การรถไฟแห่งประเทศไทยสั่งจ่ายให้จึงระบุชื่อของผู้รับโอนสิทธิเป็นผู้มีสิทธิรับเงินตามเช็คเท่านั้น(๒) การโอนสิทธิการรับเงินให้โอนได้เพียงครั้งเดียวและต้องโอนให้แก่สถาบันการเงินในประเทศไทยที่อยู่ภายใต้การกำกับดูแลของธนาคารแห่งประเทศไทยโดยจำกัดให้โอนในครั้งนั้นได้ไม่เกิน๒ สถาบัน และไม่เกินไปกว่าสิทธิที่ผู้โอนมีอยู่(๓)การโอนสิทธิการรับเงินนั้นจะเพิกถอนหรือโอนไปให้ผู้รับโอนรายใหม่มิได้เว้นแต่จะได้รับความยินยอมจากผู้รับโอนรายเดิมและโอนได้เฉพาะสิทธิในการรับเงินเท่าที่เหลืออยู่เท่านั้นข้อ ๖ การมอบอำนาจให้รับเงินตามข้อ ๔หรือการโอนสิทธิการรับเงินตามข้อ ๕ ต้องอยู่ภายใต้เงื่อนไขดังนี้(๑) ต้องแจ้งให้การรถไฟแห่งประเทศไทยทราบล่วงหน้า ๓๐ วันและต้องได้รับความยินยอมจากการรถไฟแห่งประเทศไทยก่อนทุกครั้ง(๒) ต้องแสดงหลักฐานว่ามีอำนาจที่จะกระทำการตามที่ร้องขอได้ทั้งฝ่ายผู้มอบอำนาจหรือผู้โอนสิทธิ และฝ่ายผู้รับมอบอำนาจหรือผู้รับโอนสิทธิ(๓) เงื่อนไขการมอบอำนาจให้รับเงินหรือการโอนสิทธิให้รับเงินตามระเบียบนี้ให้กำหนดไว้ในรายละเอียดการจัดซื้อจัดจ้างและสัญญาด้วยหากมีความเสียหายใด ๆ เกิดขึ้นแก่การรถไฟแห่งประเทศไทยอันเนื่องมาจากการมอบอำนาจหรือการโอนสิทธิดังกล่าวคู่สัญญารายเดิมยินยอมชดใช้ค่าเสียหายให้แก่การรถไฟแห่งประเทศไทยเสมือนหนึ่งว่าการมอบอำนาจหรือการโอนสิทธิดังกล่าวมิได้เกิดขึ้นเลยประกาศ ณ วันที่ ๒๗ กุมภาพันธ์ พ.ศ. ๒๕๔๕ศรียุทธ ศิริเวทินรองผู้ว่าการ ด้านพัฒนาและวางแผนรักษาการในตำแหน่งผู้ว่าการรถไฟแห่งประเทศไทยฐาปนี/แก้ไข๒๗ พฤศจิกายน ๒๕๔๕อารยา/แก้ไข๑๕ กรกฎาคม ๒๕๕๑จุฑามาศ/ปรับปรุง๑๕ กันยายน ๒๕๕๗[๑] ราชกิจจานุเบกษา เล่ม ๑๑๙/ตอนพิเศษที่ ๕๕ ง/หน้า ๗๑/ ๒๑ มิถุนายน๒๕๔๕